Ville Mäkipelto

Ville Joonas Mäkipelto (myös Viljamitz ja Makipellonville) (s. 13. toukokuuta 1988 Pietarsaari) on suomalainen tubettaja, tietokirjailija, psykologi ja teologian tohtori. Mäkipelto tuottaa YouTube-kanavalleen tietovideoita, joissa hän käsittelee ihmismieltä ja maailmankaikkeutta erilaisista näkökulmista. Videoiden teemat liittyvät muun muassa psykologiaan, uskontoihin, historiaan, salaliittoteorioihin ja erilaisiin kulttuureihin. Marraskuussa 2024 Mäkipellon kanavalla on yli 215 000 tilaajaa ja yli 75,6 miljoonaa katselukertaa. == Tausta == Mäkipelto on väitellyt teologian tohtoriksi Helsingin yliopiston teologisesta tiedekunnasta Vanhan testamentin eksegetiikan alalta. Hänen väitöskirjansa käsitteli varhaisissa käsikirjoituksissa havaittavia muutoksia, joita muinaiset juutalaiset kirjurit tekivät Vanhan testamentin sisältämiin teksteihin ja erityisesti Joosuan kirjaan. Mäkipelto on julkaissut eksegetiikan alalta useita tieteellisiä artikkeleita ja pitänyt esitelmiä kansainvälisissä konferensseissa. Mäkipelto oli Suomen Akatemian ”Pyhät tekstit ja traditiot muutoksessa” (2014–2019) huippuyksikön jäsen. == Ura == === Tubettajana === ==== Pääkanava ==== Ville Mäkipelto loi Youtube-kanavansa 21. joulukuuta 2014 ja julkaisi ensimmäisen videonsa 7. tammikuuta 2015. Kanavan suosituin video elokuussa 2024 on 17. lokakuuta 2019 julkaistu 10 SUOMEN SUOJELLUINTA IHMISTÄ, jolla on yli 516 tuhatta katselukertaa. Vuonna 2022 Ville Mäkipelto teki itselleen logon Jussi ”Pastorific” Kosken kanssa. Hän avasi myös oman fanituotekauppansa. Ville Mäkipellon mukaan vuodesta 2023 tulee ensimmäinen kokonainen vuosi, jolloin hän tekee työkseen ainoastaan tubettamista. ==== Pelikanava ==== Ville Mäkipelto suunnitteli luovansa uuden kanavan vuonna 2023. Hän striimaisi kanavalle pelejä. Tällaisia pelejä olisi mm. Fallout ja Grand Theft Auto V. Mäkipelto on kuitenkin kuvaillut itseään huonoksi pelaajaksi. Hän loi itselleen kanavan Twitchiin vuoden 2023 helmikuun lopulla. === Musiikkisingle === Mäkipelto julkaisi 2. lokakuuta 2020 Spotifyhyn kappaleen Ihmeellisin fakta, jolla on kesäkuuhun 2021 mennessä lähes 150 000 kuuntelua. Mäkipelto julkaisi myös kanavalleen kappaleelle musiikkivideon, jolla on toukokuussa 2022 yli 158 tuhatta katselukertaa. Hän laulaa kappaleessa vaimonsa Jenna Mäkipellon kanssa. Hän julkaisi kappaleen kiitokseksi 100 000 tilaajasta. === Kirjaillisuus === Vuonna 2023 julkaistiin Mäkipellon ja Paavo Huotarin kirjoittama Raamatun tekstien historiasta kertova tietokirja Sensuroitu. Teos valittiin tietokirjallisuuden Finlandia- ehdokkaaksi. Mäkipelto on mukana Tammen kustantamassa vuoden 2023 huhtikuussa julkaistussa Luokkakuva-kirjassa Mäkipelto kirjoitti toisen kirjan myös vuonna 2023, mutta tällä kertaa yksin. Kirja on nimeltään Kierot mielet. Sen kustantaa Otava ja sen ensimmäinen osa julkaistaan äänikirjana 1. joulukuuta 2023. Osia on yhteensä 24 ja ne julkaistaan joulukalenterina eli yksi joka päivä 24. päivään joulukuuta saakka. Kirjasta on myös painettu ja E-versio. Kirja kertoo maailman oudoimmista sarjamurhaajista. Mäkipellon seuraava kirja Jumalan synty julkaistaan 13. maaliskuuta 2025. Hän kirjoitti sen Juha Pakkalan ja Raimo Hakolan kanssa. Kirjan kustantaa aiempien tavoin Otava. Teos kertoo Jumalan inhimillisestä taustasta. === Politiikka === 10\. kesäkuuta 2024 Mäkipelto täytti hakemuksen Vihreisiin, ja tarkemmin Viite – Tieteen ja teknologian vihreät -jäsenyhdistykseen. Hakemus hyväksyttiin 15. elokuuta. 28\. elokuuta Mäkipelto nimettiin ehdokkaaksi vuoden 2025 kuntavaaleihin. 7\. marraskuuta 2024 Mäkipelto ilmoitti, että asettui ehdolle myös vuoden 2025 aluevaaleihin. === Televisio === Mäkipelto on esiintynyt muutaman kerran Ylellä. Hän on esiintynyt myös AlfaTV:n keskusteluohjelmassa. == Yksityiselämä == Ville Mäkipelto on musiikintuottaja ja lauluntekijä Kalle Mäkipellon isoveli. Ville Mäkipelto on naimisissa tubettaja ja laulaja-lauluntekijä Jenna Mäkipellon kanssa. == Filmografia == Televisiosarjat Televisiosarjat Televisiosarjat Televisiosarjat Vuosi Nimi Rooli Jakso(t) 2018 Kioski Tubecon 2018 Itsenään kausi 1 jakso 1 2018 AlfaStudio Itsenään kausi 2018 jakso 26 2020 Alueelliset uutisvideot Itsenään 2023 Puoli seitsemän Itsenään == Palkinnot ja ehdokkuudet == Vuosi Palkintogaala Kategoria Tulos Vastaanottajat Huomiot 2021 Creator Awards Finland Vuoden aihekanava 2022 Tubecon Awards Vuoden aihevaikuttaja 2024 Tubecon Awards Vuoden aihevaikuttaja 2024 Tiedonjulkistamisen valtionpalkinto Tiedonjulkistamisen valtionpalkinto Ville Mäkipelto, Paavo Huotari Paavo Huotarin kanssa 2024 Yrittäjäkassa Vuoden uhkarohkein yrittäjä Ville Mäkipelto == Julkaisuja == === Kirjat === * * * * === Tieteellisiä artikkeleita === * ”Neljä tapaa muuttaa pyhää tekstiä,” Teoksessa Kiveen hakattu? Pyhät tekstit ja perinteet muutoksessa, toimittaneet Martti Nissinen ja Leena Vähäkylä. Gaudeamus 2018. * ”Large-Scale Transposition as an Editorial Technique in the Textual History of the Hebrew Bible,” Mäkipelto, Ville & Tekoniemi, Timo & Tucker, Miika. TC: A Journal of Biblical Textual Criticism 22/2017. Verkkoversio * ”Kirjoitusten luovaa muokkausta Joosuan kirjan tekstihistoriassa,” Teologinen aikakauskirja 2/2016. DOI: 10.5281/zenodo.854645. * == Lähteet == == Aiheesta muualla == * Ville Mäkipellon haastattelu Kirkko & Kaupunki -lehdessä 21.9.2015. * Mäkipellon Youtube-kanava Luokka:Suomalaiset tubettajat Luokka:Suomalaiset tietokirjailijat Luokka:Suomalaiset psykologit Luokka:Suomalaiset teologit‎ Luokka:Vuonna 1988 syntyneet Luokka:Elävät henkilöt